Vasárnap reggel nem lehet könnyű ellenzéki politikusként egy sajtótájékoztatóra elcsábítani a sajtót, de az MSZP-s Burány Sándor húzott egy merészet, és

tartott egy sajttájt a kőbányai Szopófantomról, amivel magára irányította a reflektorfényt.

Az MSZP-s országgyűlési képviselő arról beszélt, hogy a Szopófantom ügye „Magyarország bűntörténetének talán legbizarrabb” szexuális zaklatási ügye. De Burányt nem ezért izgatja a Szopófantom, hanem azért, mert szerinte „a történet pontosan jelzi, milyen a droghelyzet és a közbiztonság ma Magyarországon”.

Az Index beszámolója szerint Burány azt mondta, hogy sem a rendőrség, sem a kormány, sem az önkormányzat nem talált megoldást a droghelyzetre. A politikus szerint nem a rendőség a hibás, mert ők többnyire elkapják az elkövetőket (ahogy történt most is), viszont a kormány drogstratégiája megbukott, köszönhetően annak, hogy nem találtak megoldást a dizájnerdrogok problémájára.

Kizárólag kriminalizációval nem lehet kezelni a helyzetet, hogy mennyire nem, azt éppen a Szopófantom mutatta meg legvilágosabban

– fejezte be Burány.

Kiemelt kép: MTI/Bruzák Noémi